laion/Wikipedia-Exotic huggingface dataset:
קיפוד (סוג)

קיפוד (שם מדעי: Erinaceus) הוא סוג בעל חיים ממשפחת הקיפודיים מסדרת אוכלי החרקים, באורך ממוצע של 20 ס"מ. גבו של הקיפוד מכוסה בקוצים, וכאשר הוא חש מאוים הוא מתכדרר לכדור ומפנה את קוציו החוצה. הקולות שקיפוד משמיע הם של חירחור ואינפוף, ובמקרי מצוקה צרחות המזכירות יללות חתול. הקיפוד נפוץ באירופה, וניתן למצוא אותו בגנים, שם הוא נחשב למועיל כמונע מזיקים טבעי - התפריט שלו מכיל חלזונות, תולעים וחרקים. כמו כן הם אוכלים בשר. בעולם המערבי נהוג לעיתים להשאיר מזון עבור קיפודים. בהקשר זה, חלב פרה מזיק לקיפודים, שכן אחוז השומן בו שונה מבחלב הקיפודים. מזון כלבים או חתולים מתאים לקיפודים, אולם המזון המתאים ביותר לקיפוד בתור אוכל-חרקים זה מזון עשיר בחלבונים. באיים המערביים של סקוטלנד הוכרז הקיפוד האירופי כמטרד, שם הוא נוהג לאכול את הביצים של ציפורים מקננות-קרקע. תקופת ההריון של הקיפודה נמשכת 58 יום. קיפודים חיים בדרך כלל 4–7 שנים בטבע, אולם ידוע גם על קיפודים שהאריכו ימים עד גיל 16. במדינת ישראל נחשב הקיפוד כחיה מוגנת, שאין לגדל אותה כחיית מחמד. אין לבלבל סוג זה עם הקיפוד (או הקיפוז) במקרא שהכוונה כנראה לעוף בשם זה. בסוג ארבעה מינים: קיפוד מצוי (Erinaceus concolor) - נפוץ בישראל קיפוד אמור (Erinaceus amurensis) קיפוד אירופי (Erinaceus europaeus) קיפוד לבן בטן (Erinaceus roumanicus) מדיה וקבצים בנושא קיפוד בוויקישיתוף קיפוד, באתר ITIS (באנגלית) קיפוד, באתר NCBI (באנגלית) קיפוד, באתר Animal Diversity Web (באנגלית) קיפוד, באתר האנציקלופדיה של החיים (באנגלית) קיפוד, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
תיכון מקיף אמי"ת ע"ש גוטוירט שדרות

תיכון מקיף אמי"ת ע"ש גוטוירט שדרות (נקרא גם בית ספר לערכים ולמדעים אמי"ת המקיף הכללי ע"ש גוטוירט שדרות) הוא בית ספר מקיף שש שנתי ומכללת י"ג-י"ד בשדרות השייך לרשת אמי"ת. בתיכון לומדים מעל 800 תלמידים ב-33 כיתות.[דרוש מקור] בית הספר נותן מענה לאוכלוסייה מגוונת.[דרושה הבהרה] בשנת 2019 תיכון מקיף אמי"ת ע"ש גוטוירט שדרות נבחר לתיכון מצטיין מטעם משרד החינוך בפעם הרביעית יחד עם בית ספר נוסף בעיר, קריית החינוך הדתי אמי"ת. לפני כן, התיכון נבחר גם בשנים 2015, 2017, 2018. בשנת 2017 אחוז התלמידים שהיו זכאים לתעודת בגרות עמד על 83%. מדיה וקבצים בנושא תיכון מקיף אמי"ת ע"ש גוטוירט שדרות בוויקישיתוף אתר האינטרנט הרשמי של תיכון מקיף אמי"ת ע"ש גוטוירט שדרות רשת אמי"ת - רשת חינוך הנתמכת ע”י ארגון מתנדבות למען ישראל ותורה בארצות הברית ובישראל. רשת חינוך המנהלת בתי ספר ציבוריים ממלכתיים דתיים, ממלכתיים וחרדים צוות בית הספר ותפקידים אתר בית הספר "תיכון מקיף אמי"ת ע"ש גוטוירט שדרות" אתר בית הספר בתי ספר ברשת אמי"ת אתר רשת אמי"ת רשימת בתי-הספר הזוכים בתגמול הדיפרנציאלי תשע"ה / ראו תיכון מקיף אמי"ת ע"ש גוטוירט שדרות משרד החינוך המנהל הפדגוגי, אגף א' חינוך על יסודי המאמץ משתלם: אלו בתי הספר המצטיינים שזכו בפרס משרד החינוך / ראו: "תיכון מקיף אמי"ת ע"ש גוטוירט שדרות" ישראל היום, נועם דביר, 14 באוגוסט 2017 משרד החינוך פרסם את רשימת בתי הספר המצטיינים / ראו: "תיכון מקיף אמי"ת ע"ש גוטוירט שדרות" מקומונט לוד, אביעד ברטוב, 15 באוגוסט 2018 "תיכון מקיף אמי"ת ע"ש גוטוירט שדרות" מדל"ן ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
אש צולבת (סרט)

אש צולבת (באנגלית: Crossfire) הוא סרט פשע אפל אמריקאי משנת 1947 בבימויו של אדוארד דמיטריק עם רוברט יאנג, רוברט מיצ'ם, רוברט ראיין וגלוריה גראהם בתפקידים הראשיים. מוקד העלילה הוא רצח על רקע אנטישמי. באותה שנה הופק הסרט הסכם ג'נטלמני העוסק גם הוא באנטישמיות הסמויה בארצות הברית. התסריט מבוסס על הרומן "The Brick Foxhole" של ריצ'רד ברוקס משנת 1945. הסרט היה מועמד ל-5 פרסי אוסקר: פרס אוסקר לסרט הטוב ביותר - אדריאן סקוט פרס אוסקר לבמאי הטוב ביותר - אדוארד דמיטריק פרס אוסקר לשחקן המשנה הטוב ביותר - רוברט ראיין פרס אוסקר לשחקנית המשנה הטובה ביותר - גלוריה גרהאם פרס אוסקר לתסריט המעובד הטוב ביותר - ג'ון פקסטון הסרט זכה בפסטיבל הקולנוע בקאן בפרס הסרט החברתי הטוב ביותר - Prix du meilleur film social ובפרס באפט"א לסרט הזר הטוב ביותר. חוקר משטרת וושינגטון די. סי. פינלי, (רוברט יאנג) נקרא לחקור רצח של ג'וזף סמואלס (סם לבן). בזירת הרצח נמצא ארנק של חייל בשם מיצ'ל. החקירה מגלה כי לפני הרצח שהה סמואלס בבר עם מספר חיילים משוחררים. סמואלס שתה אלכוהול עם ארבעה עמיתים: קפטן מיצ'ל (ג'ורג' קופר), מונטגומרי (מונטי) (רוברט ראיין), פלויד באואר (סטיב ברודי), ולירוי (סטיב פיפס). מיצ'ל נראה מדוכא ולכן הזמין אותו סמואלס לביתו, פלויד ומונטי עקבו אחריהם והצטרפו מאוחר יותר בביתו של סמואלס. מיצ'ל עזב מוקדם ומונטי ופלויד נשארו. מונטי החל להטיח עלבונות אנטישמיים כלפי סמואלס ולבסוף בהיותו שתוי, רצח אותו במכות. כעת מבקש פינלי לפצח את תעלומת הרצח, הוא עוצר את קפטן קילי (רוברט מיצ'ם), חברו הטוב של מיצ'ל וזה מעיד כי מיצ'ל אינו טיפוס של רוצח - אלא הוא צייר שנמצא כעת במשבר: פוסט טראומה מהמלחמה ויחסים בעייתיים עם אשתו. מיצ'ל נודד ברחוב וושינגטון ומתיידד עם נערת בארים בשם ג'יני (גלוריה גראהם) שנותנת לו את מפתחות דירתה, אולם לאחר שהוא מסגיר את עצמו, היא אינה מספקת לו אליבי. מונטי מפריח בחקירתו הערות אנטישמיות על סמואלס כמו "ג'ו-בוי" או "מישהו עם אחד השמות האלה שידעו איך להשתחרר מהצבא". מיצ'ל לעומתו מוסר בחקירה כי כלל לא ידע שסמואלס הוא יהודי. בינתיים מקבל פלויד "רגלים קרות" ודורש ממונטי 1,000 דולר כדי לברוח למקסיקו ומאיים כי יסגיר אותו. בתגובה, מונטי חונק אותו ומביים כאילו התאבד בתלייה. פינלי מגיע למסקנה כי הוא יודע את המניע לרצח - אנטישמיות, וחשדו נופל על מונטי. הוא מזמן את לירוי חלש האופי שמונטי מתגרה בו כל הזמן על מוצאו מטנסי, ונותן לו הרצאה על מהות הקנאות, הגזענות והאנטישמיות. הוא משכנע את לירוי לטמון מלכודת למונטי. לירוי מוסר למונטי כי "נפגש" עם פלויד שדורש לראותו בדירתו בשעה 20:00 ומוסר לו פתק עם כתובת לא נכונה. למרות הפתק "השגוי" הזה מגיע מונטי לכתובת הנכונה ובדירתו של פלויד מחכים לו פינלי והשוטרים. הוא בורח, אך פינלי יורה בו למוות. מדיה וקבצים בנושא אש צולבת בוויקישיתוף "אש צולבת", במסד הנתונים הקולנועיים IMDb (באנגלית) "אש צולבת", באתר נטפליקס "אש צולבת", באתר AllMovie (באנגלית) "אש צולבת", באתר Rotten Tomatoes (באנגלית) "אש צולבת", באתר אידיבי "אש צולבת", במסד הנתונים הקולנועיים KinoPoisk (ברוסית) קדימון לסרט אש צולבת, באתר יוטיוב אש צולבת, באתר TCM
המחנה הדמוקרטי

המחנה הדמוקרטי הייתה רשימה משותפת של מפלגות השמאל מרצ, ישראל דמוקרטית והתנועה הירוקה שהוקמה לקראת הבחירות לכנסת העשרים ושתיים. בראש הרשימה עמדה הנהגה משותפת, שכללה את ניצן הורוביץ יו"ר מרצ, שמוקם במקום הראשון ברשימה, סתיו שפיר יו"ר התנועה הירוקה, שמוקמה במקום השני ברשימה, ואהוד ברק יו"ר ישראל דמוקרטית, שניצב במקום העשירי. ב-25 ביולי 2019 הודיעו מרצ, ישראל דמוקרטית והתנועה הירוקה על התמודדות משותפת בבחירות לכנסת העשרים ושתיים. מיד לאחר מכן, הודיעה סתיו שפיר על הצטרפותה לרשימה ועל פרישתה ממפלגת העבודה, והיא הוצבה בראש התנועה הירוקה. במסיבת עיתונאים שכינסו שלושת המייסדים אמר אהוד ברק שייתכנו חיבורים נוספים. בנוסח ההסכם שנחתם בין הצדדים נקבע כי האותיות שעל הפתק של הרשימה תהיינה "מרצ" וכי הרשימה או מי מחלקיה לא יצטרפו לממשלת ימין. כמו כן, סוכמו הקווים האידאולוגיים המנחים של הגעה להסדר מדיני תוך שמירת האינטרסים הביטחוניים של מדינת ישראל, ביטול חוק הלאום, צמצום פערים כלכליים והגברת השוויון בחברה הישראלית, הגנה על אופייה הדמוקרטי של מדינת ישראל וקידום חוקה לישראל. ב-26 ביולי 2019 אישרה ועידת התנועה הירוקה את חבירת התנועה הירוקה לרשימה ובחרה בסתיו שפיר כיו"ר. ב-28 ביולי 2019 אישרה ועידת מרצ את חבירת מרצ לרשימה. בבחירות עצמן קיבל המחנה הדמוקרטי 5 מנדטים. הרשימה התפרקה לפני הבחירות לכנסת ה-23. לקראת הגשת הרשימות מרצ הצטרפה לרשימת העבודה-גשר-מרצ בראשות עמיר פרץ, עם יאיר גולן במקום השביעי מטעם מרצ. המפלגה הירוקה לא נכללה באיחוד, ולבסוף לא התמודדה לכנסת. בעקבות התפרקות הרשימה דרש חשב הכנסת מהתנועה הירוקה להחזיר הלוואה שנטלה בסך כ־3.9 מיליון ש"ח, ומפלגת עצמאות נדרשה להחזיר לכנסת הלוואה בהיקף של כ־4 מיליון ש"ח. אתר האינטרנט הרשמי של המחנה הדמוקרטי המחנה הדמוקרטי, ברשת החברתית פייסבוק המחנה הדמוקרטי, ברשת החברתית אקס (טוויטר) המחנה הדמוקרטי, ברשת החברתית אינסטגרם התכנית החברתית הכלכלית התכנית להפרדת הדת מהפוליטיקה התכנית להגנה על הדמוקרטיה תוכנית כלכלה ירוקה לישראל דני זקן, ‏איחוד בשמאל: הורוביץ ושפיר בראש, אהוד ברק במקום העשירי, באתר גלובס, 25 ביולי 2019 שחר חי, ברק: הקמת המחנה הדמוקרטי - צעד ראשון בדרך לאיחודים נוספים, באתר ynet, 25 ביולי 2019 נוסח ההסכם, באתר של ועדת הבחירות המרכזית (נצפה ב-2 באוגוסט 2019) ערוץ 7, מרצ אישרה את הריצה עם המחנה הדמוקרטי, באתר ערוץ 7, 28 ביולי 2019 צבי זרחיה, חשב הכנסת דורש מאהוד ברק וסתיו שפיר 8 מיליון שקל, באתר כלכליסט, 9 בפברואר 2020
סורת נוח

סורת נוח (בערבית: سورة نوح) היא סורה מספר 71 בקוראן, והיא מכילה 28 פסוקים המורכבים מ-227 מילים המורכבות מ-965 אותיות. הסורה מגוללת את סיפורו של הנביא נוח, אשר נחשב לשליח האל הראשון על פי המסורת האסלאמית. הסורה מגוללת את סיפורו של נוח, ומספרת כיצד במשך 950 שנה הוא הזמין את עמו אל המונותאיזם. לאחר שעברו כל כך הרבה שנים, מבין נוח שכמעט אף אחד מבני עמו אינו מוכן לקבל את המסר שלו, והוא פונה לאלוהים בתפילה. אלוהים עונה לכאורה לתפילתו של נוח, ומצווה עליו להזהיר את בני עמו ממבול שעתיד להציף אותם. אז, המבול מגיע, וכביכול מוכיח לבני עמו של נוח, שהוא לא שיקר להם, ושהוא היה דובר אמת באזהרותיו. פסוקים 1–4 עוסקים במסר שנוח קיבל מהאל, מסר שעליו להעביר לבני עמו. בפסוקים 5–20, נוח מודיע לאל שבני עמו אינם מוכנים לקבל את המסר. בד בבד, ממשיך נוח לנסות ולהסביר לבני עמו שכל היקום הוא הוכחה וראייה לקיומו וריבונותו של האל. בפסוקים 21–24, נוח פונה לאלוהים ומבקש ממנו למחות את הרשעים. בפסוקים 25–28 מתואר כיצד הרשעים הוטבעו במבול ונשלחו לגיהנום. ישנה מסורת אסלאמית שגורסת כי האדם שלומד את סורת נוח ומתמיד בקריאתה, יזכה לשכרם ומעמדם של אלו אשר הלכו בעקבות נוח. מדיה וקבצים בנושא סורת נוח בוויקישיתוף סורת נוח בתרגום לשפה העברית בויקיטקסט תרגום נוסף של סורת נוח לשפה העברית (עמ' 582–583) Sura Nuh, WikiShia (באנגלית) Islamic Inspiration (2018-06-02), [BE011] The First Messenger Of Allah - Nuh AS [Prophet Noah PBUH], נבדק ב-2019-07-25 זאת לעומת הכתוב בתורה ספר בראשית, פרק ט', פסוק כ"ח שכל ימיו של נח היו 950 שנה The Meaning of Surah 71 Nuh (Prophet Noah AS) From Holy Quran (El Sagrado Coran) Bilingual Edition English Spanish, www.ebooks2go.com Noah Happy Endings Escape From Gabriel As One of His Love Ones Face Death Yet Again, World News (באנגלית) Scribl - The Meaning of Surah 71 Nuh (Prophet Noah AS) From Holy Quran (El Sagrado Coran) Bilingual Edition English Spanish by Jannah Firdaus Mediapro, Scribl Jannah Firdaus Mediapro, The Meaning of Surah 71 Nuh (Prophet Noah AS) From Holy Quran (El Sagrado Corán) Bilingual Edition English Spanish, Jannah Firdaus Mediapro Studio, 2019-04-05. (באנגלית) Tafsir Surah Nuh (Noah) || Imam Reza (A.S.) Network, www.imamreza.net
אואשנג A600

אואשנג A600 (באנגלית: Oushang A600) הוא מיניוואן קומפקטי מתוצרת יצרנית הרכב הסינית Changan Automobile רכבי צ'אנגן אשר מיוצר משנת 2015 ועד היום. דגמי "אואשנג A600" משווקים מאוגוסט 2015 (דגמי מנוע בנזין). 5 דלתות. 7 מושבים (תצורת ישיבה 2+3+2). מנוע קדמי. מנוע בנזין. סוג הנעה: הנעה קדמית. 4 רמות גימור. קיבולת מכל דלק - 48 ליטר. צמיגים: 185/65 R15. החל מסוף מרץ 2019 משווקת הגרסה החשמלית של הדגם הקרויה: "A600 EV"., מספר מושבים: 6-8, טווח הטענה - 251 מייל (403.9 ק"מ). מחיר היחידה מדגמי "אואשנג A600" נע בין 51,900-64,900 רנמינבי (27 בדצמבר 2015, בסין, לדגמי מנוע בנזין). מחיר היחידה מדגמי "אואשנג A600 EV" (גרסת מנוע חשמלי) החל מ-149,800 רנמינבי לדגם הבסיסי (22 במרץ 2019 בסין). "1.5L MT Fashion". "1.5L MT Standard". "1.5L MT Elite". "1.5L MT Luxury"1.5L MT Fashion 1.5L MT Standard 1.5L MT Elite 1.5L MT Luxury. "אואשנג A600" "אואשנג A600" "אואשנג A600" "אואשנג A600" "אואשנג A600" אואשנג האנר מדיה וקבצים בנושא אואשנג A600 בוויקישיתוף "אואשנג A600" בסין מאוגוסט 2015 carnewschina.com/2015/06/09/changan-oushang-mpv-will-launch-in-china-in-august "אואשנג A600" (בסינית) autohome.com.cn/3783 "אואשנג A600" - תמונות chinacarforums.com/forum/showthread "אואשנג A600" - מפרט ומידות chinaautoweb.com/car-models/chana-oushang-mpv גרסה מנוע חשמלי "A600 EV" chinapev.com/changan/changan-oshan-a600-ev-is-ready-in-market-a-6-seat-mpv-with-range-of-251-miles
אווטאר - דמויות

אווטאר: כשף האוויר האחרון (בסינית: 降世神通: 最後的氣宗, באנגלית: Avatar: The Last Airbender - מילולית: אווטאר: מכופף האוויר האחרון) היא סדרת אנימציה ששודרה בניקלודיאון בין 2005 ל-2008. הסדרה מתרחשת בעולם של תרבויות סיניות מכמה אזורים ותקופות בסין שבו באמצעות תנועות של אמנויות לחימה סיניות, חלק מהאנשים הנקראים כשפים מסוגלים לכשף אחד מארבעת היסודות והאווטארים מסוגלים לכשף את כולם. העלילה עוקבת אחר הרפתקאותיו של אווטאר אנג המנסה להציל את העולם ולעצור את המלחמה עם אומת האש בעזרת דמויות נוספות. להלן רשימה של דמויות בסדרה. די בראדלי בייקר תרם את קולו לקולות של בעלי חיים (לא מדברים) רבים בסדרה. הקולות של די בראדלי בייקר נשארו בדיבובים לעברית ושפות אחרות. האגדה של קורה - דמויות Szeto, Avatar Wiki (באנגלית) Yangchen, Avatar Wiki (באנגלית) Kuruk, Avatar Wiki (באנגלית) Kyoshi, Avatar Wiki (באנגלית) Roku, Avatar Wiki (באנגלית) Aang, Avatar Wiki (באנגלית) Sokka, Avatar Wiki (באנגלית) Katara, Avatar Wiki (באנגלית) Toph Beifong, Avatar Wiki (באנגלית) Gyatsu, Avatar Wiki (באנגלית) Suki, Avatar Wiki (באנגלית) Bumi, Avatar Wiki (באנגלית) Long Feng, Avatar Wiki (באנגלית) Kuei, Avatar Wiki (באנגלית) Yue, Avatar Wiki (באנגלית) Kanna, Avatar Wiki (באנגלית) Hakoda, Avatar Wiki (באנגלית) Kya, Avatar Wiki (באנגלית) Pakku, Avatar Wiki (באנגלית) Hama, Avatar Wiki (באנגלית) Sozin, Avatar Wiki (באנגלית) Azulon, Avatar Wiki (באנגלית) Iroh, Avatar Wiki (באנגלית) Ozai, Avatar Wiki (באנגלית) Zuko, Avatar Wiki (באנגלית) Azula, Avatar Wiki (באנגלית) Ursa, Avatar Wiki (באנגלית) Zhao, Avatar Wiki (באנגלית) Mai, Avatar Wiki (באנגלית) Ty Lee, Avatar Wiki (באנגלית) June, Avatar Wiki (באנגלית) Jeong Jeong, Avatar Wiki (באנגלית) Hei Bai, Avatar Wiki (באנגלית) Painted Lady, Avatar Wiki (באנגלית) Ummi, Avatar Wiki (באנגלית) Koh, Avatar Wiki (באנגלית) Wan Shi Tong, Avatar Wiki (באנגלית) Shyu, Avatar Wiki (באנגלית) Appa, Avatar Wiki (באנגלית) Momo, Avatar Wiki (באנגלית) Shirshu, Avatar Wiki (באנגלית) Nyla, Avatar Wiki (באנגלית) Flopsie, Avatar Wiki (באנגלית) Bosco, Avatar Wiki (באנגלית) Fang, Avatar Wiki (באנגלית) Hawky, Avatar Wiki (באנגלית)
התאחדות הקהילות היהודיות בהונגריה

התאחדות הקהילות היהודיות בהונגריה או פדרציית הקהילות היהודיות בהונגריה (בהונגרית: Magyarországi Zsidó Hitközségek Szövetsége בקיצור MAZSIHISZ) היא הארגון הקהילתי העיקרי ביהדות הונגריה. משימותיה העיקריות הן פיתוח חיי הדת, החינוך דתי (תלמוד תורה), הטיפול הסוציאלי (חלוקת מזון, סיעוד), יצירת יחסי קהילה, עזרה הדדית בקהילה. מטרת ההתאחדות היא להפיץ את התרבות היהודית, לחזק את היחסים עם יהדות העולם ולטפח מסורות יהודיות ההתאחדות משתתפת בארגון תוכניות תרבות, שהמפורסם שבהן הוא פסטיבל הקיץ היהודי שהתקיים עד 2014, ומשנת 2015 פסטיבל התרבות היהודי. במסגרת הזרמים היהודיים היא מייצגת את הזרם הנאולוגי, אם כי משתדלת לפעול כדוברם והגוף המייצג גם לכל שאר הזרמים הדתיים היהודיים בהונגריה, בעוד שמבקריה טוענים כי ההתאחדות שואפת להיות המונופול לייצוג היהדות ההונגרית כולה ובכך לשלוט על חלוקת התמיכות ושאר ההטבות חומריות. בשנת 2023 טען נשיא ההתאחדות אנדראש הייזלר כי יש קשר הדוק בין ראשי חב"ד בהונגריה לבין ממשלת ויקטור אורבן, וכי זו מסייעת לחסידי חב"ד להשתלט על הקהילה היהודית בהונגריה ועל אתרי היהדות. תחת מטריית ארגון גג אחד, האיגוד הלאומי של היהודים ההונגרים (MIOK). בעקבות שינוי המשטר בשנת 1989 הוקמה ההתאחדות בשנת 1991. נשיא ומנכ"ל ההתאחדות נבחרים על ידי האספה הכללית כל שנתיים. האספה כוללת 12 חברים מהקהילות הכפריות ממחוזות בודפשט ומרבנים. יושב הראש היה פטר פלדמייר מיום הקמת ההתאחדות בשנת 1991 עד 1999 וכן משנת 2004 עד 2013. התאחדות הקהילות היהודיות בהונגריה מייצגת את יהדות הונגריה בארגונים יהודיים בינלאומיים, כולל הקונגרס היהודי העולמי (WJC), הקונגרס היהודי האירופי (EJC), ועידת התביעות, הג'וינט והסוכנות היהודית. במסגרת ההתאחדות קם בשנת 1993 איגוד עבור הקהילה היהודית האורתודוקסית, שמיהרו שוב להתפלג לאחר קץ הקומוניזם. בשל מיעוט חברים, האיגוד מונה קהילה אחת בלבד, הקהילה האורתודוקסית-אוטונומית של בודפשט. קבוצה נוספת של שלא הסכימה עם פעולותיה ומדיניותה של ההתאחדות, הקימה בראשות הרב שלמה כובש את הקהילה היהודית המאוחדת ההונגרית (EMIH), ארגון כלל ארצי, שאינו קשור להתאחדות וטוען לייצוג זרם הסטטוס קוו אנטה, שבמקור כלל את אלו שלא הצטרפו לא לנאולוגים ולא לאורתודוקסים. הקהילה היהודית האוטונומית-אורתודוקסית ההונגרית, שפועלת מאז 1993, הפכה כזרם דתי היסטורי מוכר בהונגריה ב-30 בדצמבר 2011. כתוצאה מכך, בשנת 2012 הפכה לבלתי תלויה לחלוטין בהתאחדות ולארגון דתי עצמאי, ובנובמבר 2019 אף הכירה הממשלה ההונגרית בזרם הסטטוס קוו כזרם מוכר לעניין גיטין ונישואין. עם קבלת העצמאות של הקהילה האורתודוקסית, קם מחדש בהונגריה המצב שנוצר אחרי הקונגרס היהודי ההונגרי בשנת 1871, דהיינו שבמקום ליצור תגובה דתית משותפת בעקבות האמנציפציה היהודית באותה תקופה, נחלקה יהדות הונגריה לשלושה זרמים (הניאולוגי, האורתודוקסי והסטטוס קו אנטה). הקהילה היהודית של בודפשט הונגריה במאה ה-20 Magyarország a XX. században II.: Természeti környezet, népesség és társadalom, egyházak és felekezetek, gazdaság. Főszerk. Kollega Tarsoly István. Szekszárd: Babits. 1997. 453-455. אתר ההתאחדות:https://mazsihisz.hu/mazsihisz/magunkrol מפעילויות ההתאחדות: https://index.hu/belfold/fldn1204/ אביר מור, ‏ראשי הארגון היהודי: "חב"ד הורסים את יהדות הונגריה", באתר "סרוגים", 9 במאי 2023.
Dive (אלבום)

Dive (בעברית: לִצְלוֹל או צְלִילָה) הוא אלבום האולפן השלישי של הזמרת-יוצרת האנגלייה שרה ברייטמן. האלבום יצא לאור ב-20 באפריל 1993, בהוצאת חברת התקליטים A&M רקורדס. מתוך האלבום יצאו שני סינגלים; "Captain Nemo" ו-"The Second Element". הוא הופק על ידי פרנק פיטרסון. Dive הוא אלבום הפופ המלא הראשון של ברייטמן. הוא כולל ארבעה גרסאות כיסוי לשירים של מוזיקאים שונים. Dive בדומה לשאר אלבומיה של ברייטמן, הופק על ידי המפיק המוזיקלי, פרנק פיטרסון. ב-13 באוגוסט 1999, העניק איגוד תעשיית ההקלטות הקנדי (Music Canada) לאלבום את תואר הזהב, על סך מכירות של כ-50,000 עותקים בקנדה בלבד, מה שהפך אותו לאחד מאלבומיה המצליחים ביותר של ברייטמן במדינה. בשנת 1990, הוציאה הזמרת-יוצרת הגרמנייה סנדרה, את אלבום האולפן הרביעי שלה, Paintings in Yellow. במסגרת האלבום, הוציאה את השיר "Johnny Wanna Live", שהוקלט מחדש על ידי ברייטמן. אותו השיר נכלל בשני אלבומים נוספים של סנדרה: 18 Greatest Hits ו-The Essential Sandra. האלבום Dive באתר Discogs האלבום Dive באתר ספוטיפיי Dive by Sarah Brightman (בCanadian English), 1993-01-01, נבדק ב-2022-01-20 Sarah Brightman - Dive, Discogs (באנגלית) Sarah Brightman - The Second Element, Discogs (באנגלית) Sarah Brightman - Captain Nemo, Discogs (באנגלית) Dive, נבדק ב-2019-07-25 Gold/Platinum, Music Canada (באנגלית) (ארכיון) Release group “Paintings in Yellow” by Sandra - MusicBrainz, musicbrainz.org Release group “18 Greatest Hits” by Sandra - MusicBrainz, musicbrainz.org Sandra - The Essential, Discogs (באנגלית)
פרל (סרט קצר)

פרל (באנגלית: Purl) הוא סרט אנימציה ממוחשבת קצר שנכתב על ידי מייקל דיילי, בראדלי פורניש, ג 'יימס רוברטסון וקריסטן לסטר שגם ביימה אותו, והופק על ידי אולפני האנימציה של פיקסאר. הסרט יצא במסגרת תוכנית ספארקשורטס של פיקסאר ב -4 בפברואר 2019. פרל היא כדור צמר ורודה שמתחילה לעבוד בחברת השקעות מאוד גברית וסטיגמטית בשם B.R.O (א.ח.י - בתרגום חופשי). פרל צריכה לשאול את עצמה כמה רחוק היא מוכנה ללכת כדי לקבל את תחושת השייכות שהיא כמהה לה והאם בסוף זה ישתלם? עובדי פיקסאר: מייקל דיילי, מיכאל פרדריקסון, אריק לנגלי, ג'ימי לילארד, אוסטין מדיסון, קלסי מאן, קייל מקדניאל, ויקטור נבון ו מיכאל ייטס דובבו את הקולותיהם של עובדי החברה. בעוד שאפטון קורבין, מיטרה שהידי, ובמאית פיקסאר דומי שי מדובבות את העובדות. פרל הוא הסרט הקצר הראשון של התוכנית "ספארקשורטס" של פיקסאר, שבה עובדים בפיקסאר מקבלים שישה חודשים ותקציבים מוגבלים לייצור סרטי אנימציה קצרים. המפיקה ג'יליאן ליברט-דאנקן תיארה את הסרט כ-"סרט על שייכות". הסופרת והבמאית קריסטן לסטר מספרת שקיבלה את ההשראה לסרט מחוויותיה הראשונות כאשר התחילה לעבוד בחברת אנימציה, שבה היא הייתה העובדת האישה היחידה, וכדי להתאים את עצמה, היא "הפכה לאחת מהחבר'ה". כאשר היא עברה לעבוד בפיקסאר היא כבר לא הייתה האישה היחידה והיא מספרת שהעבודה בפיקסאר עזרה לה לגלות מחדש את ההיבטים הנשיים של עצמה. לסטר מסבירה את הניגודיות שיש בסרט בין המשרד ה"ריאלי, מודרני ומבריק" ולבין פרל כדור צמר "רכה ומטושטשת" כדי ליצור תחושה שפרל היא אאוטסיידר. במקומות ואתרים רבים ברחבי העולם משבחים את הסרט בגלל קריאתו לרגישות כלפי השונה. ועל כך שהסרט מפנה לבעיות הקיימות כלפי נשים בעולם העסקים ה"גברי". אתר האינטרנט הרשמי של פרל "פרל", במסד הנתונים הקולנועיים IMDb (באנגלית) "פרל", באתר דיסני+ סרטים (באנגלית) "פרל", במסד הנתונים הקולנועיים KinoPoisk (ברוסית) Purl, Pixar (באנגלית) Purl, Fandom (באנגלית) Meet the Filmmakers Behind Purl, YouTube (באנגלית) המציאות של אלפי נשים ברחבי העולם הפכה לאנימציה מקסימה, באתר MAKO Pixar’s new short “Purl” takes on toxic workplace bro culture (באנגלית)
היסטוריה אמריקאית

האם התכוונתם ל... היסטוריה של ארצות הברית היסטוריה של אמריקה – היסטוריה של יבשת אמריקה, ראו למשל אמריקה ומסעות מוקדמים ליבשת אמריקה
צ'אנגן CS35 Plus

צ'אנגן CS35 Plus הוא קרוסאובר מתוצרת יצרנית הרכב הסינית Changan Automobile (אנ'), אשר מיוצר משנת 2018 ועד היום. 5 דלתות. מנוע קדמי. מנוע בנזין - 1.6 ליטר. מנוע הנעה קדמית. מחיר היחידה נע בין 69,900 - 104,900 רנמינבי (נכון לאוקטובר 2018, בסין). דגם "צ'אנגן CS35 Plus" דגם "צ'אנגן CS35 Plus" דגם "צ'אנגן CS35 Plus" דגם "צ'אנגן CS35 Plus" צ'אנה טאורוסטאר צ'אנגן CM8 צ'אנגן CS15 צ'אנגן CX20 צ'אנג'ה Q7 צ'אנגן אלסווין V3 צ'אנגן Raeton CC צ'אנגן CS35 צ'אנגן CS85 צ'אנגן CS95 מדיה וקבצים בנושא צ'אנגן CS35 Plus בוויקישיתוף אתר האינטרנט הרשמי של צ'אנגן CS35 Plus דגם "Changan CS35 Plus" בתערוכת המכוניות carnewschina.com/2018/09/03/highlights-of-the-2018-chengdu-auto-show-in-china דגם "Changan CS35 Plus" chinapev.com/changan/changan-cs35-plus-1-4t-engine-version-debuted-on-2019-chongqing-auto-show דגם "Changan CS35 Plus" (כולל תמונות, בסינית) autohome.com.cn/news דגם "Changan CS35 Plus" autohome.com.cn/advice
AGM-45 שרייק

AGM-45 שרייק (AGM-45 Shrike) הוא טיל נגד קרינה שתוכנן להתביית על מכ"מי בקרת אש של מערכות נ"מ. השרייק פותח במרכז הנשק של הצי בצ'יינה לייק ב-1963. הטיל היה בשירות הכוחות המזוינים של ארצות הברית וכן בשירות חיל האוויר הישראלי, שהיה המשתמש העיקרי שלו מלבד ארצות הברית, וכונה על-ידו "אגרוף". הטיל הוחלף במהלך שנות התשעים בטיל ה-AGM-88 הארם. בישראל פותחו גרסאות המבוססות על השרייק ששוגרו תחילה מעל זחל"ם (מערכת שכונתה פוטיפר) וזמן קצר לאחר מכן גם ממשגר שהותקן על תובה של טנק M4 שרמן, מערכת שכונתה כחלילית או קלשון. השרייק הופעל לראשונה במהלך מלחמת וייטנאם באמצעות F-105F ו-F-105G ת'אנדרצ'יף שיועדו למשימות דיכוי הגנה אווירית, ומאוחר יותר באמצעות מטוסי F-4 פנטום II שיועדו לאותן המשימות. הטווח של הטיל היה קצר יותר מהטווח של טיל הקרקע-אוויר (טק"א) SA-2 שנגדו שימש, אך אף על פי כן השימוש בו היה עדיף על השיטה הקודמת לתקיפת סוללות טק"א באמצעות רקטות ופצצות ממטוסי ה-F-100F סופר סייבר. השרייק שוגר לרוב כ-30 מעלות מעל לאופק כנגד מכ"ם קורן מסוג "פאן סונג" המרוחק כ-15 מייל (25 ק"מ) לזמן מעוף של כ-50 שניות. טקטיקת התקיפה השתנתה בהדרגה במהלך 1966 ו-1967 עד אשר נכנס לשירות טיל ה-AGM-78 סטנדרד ארם אותו ניתן היה לשגר מטווח גדול יותר משמעותית. אפילו לאחר שה-AGM-78 נכנס לשירות, הוסיפו האמריקנים להשתמש בשרייק לצורך תקיפה קרובה. אף על פי שהשרייק לא נכנס לשירות סדיר בבריטניה, הוא סופק בחשאי לחיל האוויר המלכותי הבריטי לשימושו במלחמת פוקלנד. פרק זה לוקה בחסר. אנא תרמו לוויקיפדיה והשלימו אותו. טילי שרייק סופקו לחיל האוויר הישראלי לאחר מלחמת ההתשה וכונו על-ידו "אגרוף". יעילותם של טילים אלו הוכחה כמוגבלת. בשימוש הראשון בטיל בחיל האוויר, ב-18 בספטמבר 1971, שיגרו מטוסי פנטום 12 טילים לעבר מכ"מי סוללות הטק"א המצריות שקודמו לעבר תעלת סואץ בסיום מלחמת ההתשה. התקיפה הייתה תגובה להפלת מטוס בואינג 377 סטרטוקרוזר שביצע גיחת צילום במרחק של כ-22 ק"מ מהתעלה, באמצעות טק"א, יום אחד לפני כן. רק טיל אחד פגע בבסיס הבטון של אנטנת המכ"ם וגרם לנזקים. 11 הטילים האחרים החטיאו את מטרותיהם ופגעו בין קילומטר לחמישה קילומטר מהמטרות. המצרים סגרו את המכ"מים ובכך מנעו פגיעה בהם. נשק מונחה ויילד ויזל SkySniper שמשון עופר, פנטומים תקפו בטילי "שרייק" עמדות במצרים, דבר, 19 בספטמבר 1971, המשך אהוד יונאי, "עליונות אווירית: סיפורו של חיל-האוויר הישראלי", הוצאת כתר, 1995, עמ' 237-236